Document ID: 31984D0373

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 3ης Ιουλίου 1984
περί διαπιστώσεως ότι η εισαγωγή της συσκευής με την ονομασία «Leeds & Northrup - Fixed temperature standard, model 8411», πρέπει να πραγματοποιηθεί ατελώς ως προς τους δασμούς του Κοινού Δασμολογίου
(84/373/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,
Εκτιμώντας:
ότι η βελγική κυβέρνηση, με επιστολή της 27ης Δεκεμβρίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την οναμασία «Leeds & Northrup - Fixed temperature standard, model 8411», που παραγγέλθηκε στις 28 Μαρτίου 1982 και προορίζεται να χρησιμοποιηθεί για τη βαθμονόμηση θερμομέτρων και για τον καθορισμό ενός σταθερού και ακριβούς σημείου θερμοκρασίας το αποίο θα χρησιμεύει ως σημείο αναφοράς για τις διαφορετικές μεθόδους συνεχούς μέτρησης της θερμοκρασίας, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·
ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε οτις 5 Ιουνίου 1984, στο πλαίσιο της Επιτροπής Δασμολογικών Ατελειών, προς τον σκοπό της εξετάσεως της προκειμένης περιπτώσεως·
ότι από την εξέταση αυτή συνάγεται ότι η εν λογω συσκευή είναι φούρνος βαθμονόμησης· ότι τα αντικειμενικά τεχνικά χαρακτηριστικά της, όπως η ακρίβεια, η αναπαραγωγικότητα και η σταθερότητα, καθώς και η χρήση που γίνεται της εν λόγω συσκευής την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·
ότι, βάσει των πληροφοριών που έχουν συγκεντρωθεί από τα κράτη μέλη, συσκευές ιδοδύναμης επιστημονικής αξίας με την εν λογω συσκευή, κατάλληλες να χρησιμοποιηθούν για τις ίδιες χρήσεις δεν κατασκευάζονται επί του παρόντος στην Κοινότητα· ότι, συνεπώς, η εν λόγω συσκευή δικαίως δύναται να εισάγεται ατελώς,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή της συσκευής με την ονομασία «Leeds & Northrup - Fixed temperature standard, model 8411», που αποτελεί το αντικείμενο της αιτήσεως, της 27ης Δεκεμβρίου 1983, της βελγικής κυβερνήσεως, δύναται να πραγματοποιηθεί ατελώς ως προς τους δασμούς του Κοινού Δασμολογίου.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Ιουλίου 1984.

Labels: 3
1